**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS ADMINISTRACIJOS DIREKTORIAUS PAVADUOTOJO ALEKSANDRO MICHAILOVO ATLEIDIMO IŠ PAREIGŲ“ PROJEKTO**

**1. Sprendimo projekto esmė, tikslai ir uždaviniai.**

Atleisti Klaipėdos miesto savivaldybės administracijos direktoriaus pavaduotoją Aleksandrą Michailovą iš politinio (asmeninio) pasitikėjimo valstybės tarnautojo Klaipėdos miesto savivaldybės administracijos direktoriaus pavaduotojo pareigų, atsistatydinus savo noru, įgijus teisę gauti valstybinę socialinio draudimo pensiją.

**2. Projekto rengimo priežastys ir kuo remiantis parengtas sprendimo projektas.**

Siekiant atleisti Klaipėdos miesto savivaldybės administracijos direktoriaus pavaduotoją Aleksandrą Michailovą iš politinio (asmeninio) pasitikėjimo valstybės tarnautojo Klaipėdos miesto savivaldybės administracijos direktoriaus pavaduotojo pareigų ir vadovaujantis Lietuvos Respublikos vietos savivaldos įstatymo 16 straipsnio 2 dalies 9 punktu, parengtas tarybos sprendimo projektas.

Lietuvos Respublikos vietos savivaldos įstatymo 16 straipsnio 2 dalies 9 punkte nurodyta, kad išimtinė savivaldybės tarybos kompetencija yra savivaldybės administracijos direktoriaus (savivaldybės administracijos direktoriaus pavaduotojo) priėmimas į pareigas ir atleidimas iš jų, sprendimų dėl savivaldybės administracijos direktoriaus pavaduotojo pareigybės (pareigybių) steigimo priėmimas, sprendimų dėl šiame įstatyme nustatytų savivaldybės vykdomosios institucijos funkcijų paskirstymo savivaldybės administracijos direktoriui ir, jei tokia (tokios) pareigybė (pareigybės) steigiama (steigiamos), savivaldybės administracijos direktoriaus pavaduotojui (pavaduotojams) priėmimas, sprendimų dėl savivaldybės administracijos direktoriaus teisės pavesti įgyvendinti funkcijas apribojimo priėmimas, sprendimų dėl savivaldybės administracijos direktoriaus pavadavimo priėmimas, savivaldybės administracijos direktoriaus ir savivaldybės administracijos direktoriaus pavaduotojo darbo užmokesčio nustatymas.

**3. Kokių rezultatų laukiama.**

Bus atleistas Klaipėdos miesto savivaldybės administracijos direktoriaus pavaduotojas Aleksandras Michailovas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Atleidus Klaipėdos miesto savivaldybės administracijos direktoriaus pavaduotoją Aleksandrą Michailovą atleidimo dieną bus išmokėtas darbo užmokestis už 2018 m. sausio 2 d. ir piniginė kompensacija už 29,54 kalendorines dienas nepanaudotų kasmetinių atostogų.

Vadovaujantis Vienkartinių piniginių išmokų valstybės tarnautojams skyrimo tvarkos aprašo, patvirtinto Lietuvos Respublikos Vyriausybės 2002 m. liepos 19 d. nutarimu Nr. 1167 „Dėl Vienkartinių piniginių išmokų valstybės tarnautojams skyrimo tvarkos aprašo patvirtinimo“, 2.5 papunkčiu, 3, 4 punktais, valstybės tarnautojams įgijus teisę gauti valstybinę socialinio draudimo pensiją ir savo noru atsistatydinus iš valstybės tarnautojo pareigų už nepriekaištingą tarnybinių pareigų atlikimą ir (ar) pavyzdingą tarnybą, gali būti skiriama vienkartinė piniginė išmoka, kuri negali viršyti 100 procentų nustatytosios valstybės tarnautojo pareiginės algos. Sprendimą dėl vienkartinės piniginės išmokos skyrimo priima valstybės tarnautoją į pareigas priėmęs asmuo, o kai jį į pareigas priima savivaldybės taryba, – savivaldybės meras.

 **6. Lėšų poreikis sprendimo įgyvendinimui.**

Klaipėdos miesto savivaldybės administracijos direktoriaus pavaduotojui Aleksandrui Michailovui atleidimo iš pareigų dieną bus išmokėtos visos jam priklausančios pinigų sumos: darbo užmokestis už 2018 m. sausio 2 d. ir piniginė kompensacija už 29,54 kalendorines dienas nepanaudotų kasmetinių atostogų.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus patenkintas Klaipėdos miesto savivaldybės administracijos direktoriaus pavaduotojo Aleksandro Michailovo prašymas atleisti iš politinio (asmeninio) pasitikėjimo valstybės tarnautojo Klaipėdos miesto savivaldybės administracijos direktoriaus pavaduotojo pareigų. Neigiamos pasekmės – nenumatyta.

PRIDEDAMA:

1. Teisės aktų išrašas, 2 lapai.
2. Klaipėdos miesto savivaldybės administracijos direktoriaus pavaduotojo Aleksandro Michailovo prašymo kopija, 1 lapas.

|  |  |
| --- | --- |
| Personalo skyriaus vedėja | Inga Gelžinytė–Litinskienė |
|  |  |